SICT ปิดซิลลิ่งแข็ง 3 วันติด! “ออเดอร์ซื้อ” ค้างอีก 25 ล้านหุ้น จับตาพรุ่งนี้พุ่งต่อ?
SICT ปิดซิลลิ่งแข็ง 3 วันติด! “ออเดอร์ซื้อ” ค้างอีก 25 ล้านหุ้น จับตาพรุ่งนี้พุ่งต่อ?
SICT ปิดซิลลิ่งแข็ง 3 วันติด! “ออเดอร์ซื้อ” ค้างอีก 25 ล้านหุ้น จับตาพรุ่งนี้พุ่งต่อ?
3 ส.ค. 2563

ผู้สื่อข่าวรายงานว่า ราคาหุ้น บริษัท ซิลิคอน คราฟท์ เทคโนโลยี จำกัด (มหาชน) หรือ SICT ปิดตลาดวันนี้(3 ส.ค.63) อยู่ที่ 5.45 บาท บวก 1.20 บาท หรือ 14.72% สูงสุดที่ระดับ 5.45 บาท ต่ำสุดที่ระดับ 5.45 บาท ด้วยมูลค่าการซื้อขาย 20.94 ล้านบาท ทั้งนี้ราคาหุ้นปรับตัวขึ้นชนซิลลิ่ง 3 วัน ติด
โดยนับตั้งแต่เข้าเทรดวันแรกเมื่อวันที่ 30 ก.ค.63 ราคาหุ้นปิดตลาดที่ราคาซิลลิ่ง 4.14 บาท ปรับเพิ่มขึ้น 2.76 บาท หรือ 200% จากราคา IPO ที่หุ้นละ 1.38 บาท ด้วยมูลค่าการซื้อขาย 158.57 ล้านบาท  และเมื่อวันศุกร์ที่ 31 ก.ค.ที่ผ่านมา ราคาหุ้นปิดตลาดที่ราคา 4.76 บาท ปรับเพิ่มขึ้น 0.62 บาท หรือ 14.98% ด้วยมูลค่าการซื้อขาย 30.35 ล้านบาท และล่าสุดวันนี้(3 ส.ค.63) ราคาหุ้นปิดตลาดที่ราคา 5.45 บาท ปรับเพิ่มขึ้น 1.20 บาท หรือ 14.72%
ทั้งนี้จากการสำรวจจำนวนหุ้นที่มีการซื้อขาย พบว่า มีจำนวนหุ้นด้านฝั่งซื้อ (bids) ค้างอยู่ประมาณ 25.15 ล้านหุ้น แบ่งเป็น จำนวน 24.60 ล้านหุ้น ที่ระดับราคา 5.45 บาท,ที่ระดับราคา 5.40 บาท จำนวน 257,100 หุ้น,ที่ระดับราคา 5.35 บาท จำนวน  144,200 หุ้น ,ที่ระดับราคา 5.30 บาท จำนวน 49,600 หุ้น  และที่ระดับราคา 5.25 บาท จำนวน 99,900 หุ้น ทั้งนี้จึงเป็นที่น่าจับตาว่า ในวันพรุ่งนี้ (4 ส.ค.) ราคาหุ้น SICT จะยังคงปรับตัวขึ้นต่อเนื่องหรือไม่
อนึ่ง SICT ผู้ประกอบธุรกิจวิจัย พัฒนาไมโครชิพ และว่าจ้างผลิตเพื่อจำหน่ายภายใต้เครื่องหมายการค้า “SIC” โดยแบ่งสินค้าได้ 3 กลุ่มหลัก 1) ไมโครชิพสำหรับระบบกุญแจสำรองอิเล็กทรอนิกส์ของยานยนต์ 2) ไมโครชิพสำหรับระบบลงทะเบียนสัตว์ และ 3) ไมโครชิพสำหรับระบบเข้า-ออกสถานที่ และระบบการอ่านข้อมูล จะเข้าซื้อขายในตลาดหลักทรัพย์เอ็ม เอ ไอ (mai) ในกลุ่มอุตสาหกรรมเทคโนโลยี วันนี้เป็นวันแรก